open-index/open-wikipedia-markdown huggingface dataset:
Didieji Vankiai

**Didieji Vankiai** – kaimas Šilalės rajono savivaldybėje, 1 km į pietus nuo Požerės, Varnių regioniniame parke. Saugomas vienas didžiausių Lietuvoje Didžiųjų Vankių kūlis.

## Gyventojai

## Šaltiniai
Endrikavas

:: *Apie kaimą Ignalinos rajone žr. [[Andrikavas]]*.

**Endrikavas** – kaimas Šilalės rajono savivaldybėje, 4 km į šiaurės rytus nuo Požerės.

## Istorija

XX a. pradžioje buvo Genrichovo dvaras Telšių apskrities Varnių valsčiuje.

## Gyventojai

## Šaltiniai
Gatautiškė

**Gatautiškė** – kaimas Šilalės rajono savivaldybėje, 4 km į šiaurę nuo Požerės, pietiniame Lūksto ežero krante, prie .

## Istorija

## Gyventojai

## Šaltiniai
Pilies tiltas (Klaipėda)

**Pilies tiltas** – varstomasis tiltas per Danės upę Klaipėdoje, Lietuvoje.

Maždaug pusiaukelėje tarp Pilies tilto ir upės žiočių per piliavietės kanalą nutiestas Pasukamasis tiltas.

## Istorija
Pirminis tiltas, medinis, pastatytas 1826 m. ir pakeitė keltą per Danę. Tuomet vadintas Frydricho Vilhelmo III sūnaus princo *Karolio* vardu. 1877–1878 m. perstatytas, o XX a. pradžioje, nutiesus tramvajaus liniją, pakeistas metaliniu.
Po Antro pasaulinio karo, 6-ame dešimtmetyje atstatytas šiek tiek arčiau Biržos tilto (apie 50 metrų) ir pradėtas vadinti *Pilies tiltu*. Atstačius tiltą jis padarytas pakeliamu tiltu. Tilto konstrukcija išskirtinė – ji buvo ne suvirinta, o sutvirtinta kniedėmis.

## Rekonstrukcijos

Tiltas rekonstruotas apie 1966–1968 m. 

Senos tilto konstrukcijos buvo sprogdinamos, aplinkinių namų gyventojams buvo nurodyta apklijuoti langų stiklus popieriaus „kryžiais“, kaip karo metu. 

Prieš rekonstrukciją buvo pastatytas laikinas medinis tiltas per upę dabartinės Karlskronos aikštės – Teatro gatvės ašyje, kad nebūtų krovininiu transportu apkrautas centre esantis Biržos tiltas. 

Kapitalinis remontas pradėtas 2014 m. kovo mėn., kuris truko iki metų pabaigos. Darbininkams teko demontuoti tilto konstrukcijas ir dalį jų atnaujinimui gabenti į gamyklą. Jos buvo remontuojamos, perdažomos ir vėl grąžintos sumontavimui. Kai kurios konstrukcijos atnaujintos vietoje. Už 12,9 mln. litų suremontuotos metalinės ir gelžbetoninės laikančiosios tilto konstrukcijos, atlikti hidraulinės tilto pakėlimo sistemos remonto darbai, pakeistas tilto pakėlimo mechanizmas, sistema automatizuota, atlikti paviljono vidaus ir išorės apdailos darbai, naujai įrengta pakeliamos tilto dalies ir prietilčių važiuojamosios dalies danga. Naujai įrengti ir suremontuoti pėsčiųjų ir dviračių takai, tiltas pritaikytas žmonėms su negalia, įrengti 4 pakeliami kelio užtvarai, kurie užtvers automobilių eismą tilto pakėlimo metu. Dėl naujai sumontuoto pakėlimo mechanizmo ši procedūra užtruks vos kelias minutes. Tiltą apšvies saulės ir vėjo gaminamą elektrą naudojantys šviestuvai.

## Šaltiniai
Josūdiškė

**Josūdiškė** – kaimas Šilalės rajono savivaldybėje, 5 km į šiaurės rytus nuo Požerės. Kaimo pašonėje stūkso Medvėgalis.

## Gyventojai

## Šaltiniai
Kantautai

**Kantautai** – kaimas Šilalės rajono savivaldybėje, 3 km į pietus nuo Laukuvos, šiaurės vakariniame Dievyčio krante.

## Gyventojai

## Šaltiniai
Kantautaliai

**Kantautaliai** – kaimas Šilalės rajono savivaldybėje, 2 km į pietus nuo Laukuvos, į vakarus nuo kelio . Laukuvos seniūnaitijos centras.

## Gyventojai

## Šaltiniai
S.T.A.L.K.E.R.: Clear Sky

**S.T.A.L.K.E.R.: Clear Sky** − postapokaliptinė pirmojo asmens šaudyklė, skirta Microsoft Windows; antroji kompiuterinio žaidimo „S.T.A.L.K.E.R.: Shadow of Chernobyl“ dalis. Žaidimą kūrė „GSC Game World“ kūrėjų komanda iš Ukrainos. Naujoji dalis buvo išleista 2008 m. rugpjūčio 29 d. Žaidimas platinamas įprastu ir internetiniu būdu per Steam.

Žaidimo įvykiai vyksta netoli Černobylio atominės elektrinės sprogimo vietos. Žaidėjas valdo veteraną *Stalker Scar* ir bando išgyventi zonos platybėse.


Vaizdas:Marsh01.jpg|Senoji cerkvė pelkėse
Vaizdas:Ss edgaras 04-30-09 15-51-11 (marsh).jpg|Vienišas medis
Vaizdas:Escape01.jpg|Kelias link užkardos
Vaizdas:Ss edgaras 07-10-09 10-49-49 (garbage).jpg|Naktis zonoje


## Nuorodos

* Oficiali S.T.A.L.K.E.R.: Clear Sky svetainė
BM-21 Grad

**BM-21 Grad** () – tarybinė 122 mm kalibro reaktyvinė salvinė kovos mašina. Ši kovos mašina naudojama daugiau kaip 50 pasaulio šalių. Daug šalių gamina jos kopijas ar savus variantus. 

Pavadinime BM reiškia  'kovos mašina', o  'kruša'.
Budriškės (Molėtai)

**Budriškės** – kaimas Molėtų rajono savivaldybėje, 15 km į šiaurės rytus nuo Molėtų. Kaime ar prie jo yra šie ežerai: Duobulis, Ešerinis (8 ha, jame yra įduba *Šamo duobė*), Paštelis, Paštys, Karosiukas (Karosiuko raiste). Į Paštelio ežerą įteka Šventosios upelis, kažkur prie jo Šventosios miške stovėjusi Švč. M. Marijos koplytėlė; *Blauzdos* upelis išteka iš Duobulio ežero. Anksčiau buvo pušis „Piemenų krėslas“, ant kurios sėdėdavę piemenys. Žemėje, kuri vadinama Zasakalniu (dabar užaugusi mišku) anksčiau gyveno Zasai. Pro kaimą eina kelias . Kaime buvo takas *Groblius*, ėjęs per *Paukščių raistą* [*Paukštys* – gyventojas] į Žiežulio kaimą.

## Etimologija

Vietovardis kilęs iš asmenvardžio *Budrys*. Apie tai, kad šis žmogaus kadaise yra gyvenęs kaime, liudija žemėvardis *Budriakalnis*, kalno vardas.

## Istorija

Molėtų bažnyčios krikšto metrikų knygoje 1700 m. minimi Budreikiai, kuriuose gyveno Stanislovas Povilėnas, tapatintini su dab. Budriškėmis (netoli šio kaimo buvo Poviliškio vienkiemis). 1741 m. vardas *Budriškės* užrašytas Kuktiškių bažnyčios krikšto metrikų knygoje. XVIII a. kaimas priklausė Kuktiškių parapijai.

XIX a. Budriškės priklausė Zavadskio dvarui. XIX a. pabaigoje Pranskūnai, Tervydai, Smalakiai, Siručiai, Kumeliai, Stašiškiai, Butkai, nusipirkę žemės iš dvaro, čia atsikėlė nuo Užpalių bei Nolėnų Utenos rajone. Veliau atsikėlė ir Laurinavičiai iš Grybauskų kaimo netoli Kuktiškių, nusipirkę žemės sklypą su namais iš Stašiškio. Daskevičiai čia atsikėlė iš netoliese buvusio Papaščio kaimo, nusipirkę žemę iš Kumelių.

## Gyventojai

## Šaltiniai
Vidžiūnai (Molėtai)

**Vidžiūnai** – kaimas Molėtų rajono savivaldybėje, 9 km į šiaurės rytus nuo Suginčių. Kaimo vardas kilęs iš asmenvardžio *Vidžiūnas*.

## Istorija

Nuo seniausių laikų šio kaimo žemės priklausė Vilniaus vyskupo Kuktiškių dvarui, nuo XVIII a. – Buitūnų vaitystei. Minimas 1685 m. Molėtų bažnyčios metrikų knygoje Nr. 1.

## Gyventojai

## Šaltiniai
Baruvka (Molėtai)

**Baruvka** – kaimas Molėtų rajono savivaldybėje, 2 km į pietus nuo Suginčių, prie kelio . Yra dvi sodybos, trys valakai žemės. Seniau Baruvkoje augusi didelė pušis.

## Etimologija

Baruvkos vardą vietai davė dvaras. Toje vietoje nuo Želvų iki Loluičių XIX a. pradžioje augęs miškas, kurį vietos žmonės vadinę Šileliu. Dalis to miško prie Želvų ežero (netoli Melninkų) XIX a. pabaigoje – XX a. pradžioje buvo iškirsta ir dalis medienos panaudota trečiosios Suginčių bažnyčios statybai.

## Istorija

XIX a. du Suginčių dvaro vienkiemiai. Senoji Baruvka yra tarp Loluičių ir Kazariezos. Senoji Baruvka 1856 metais buvo išnuomota Jokūbui Bikerui, kuris po baudžiavos panaikinimo iki 1868 m. bylinėjosi su Suginčių dvarininke Michailovska dėl teisės ten gyventi. 1882 m. Senąją Baruvką iš dvaro nuomojo Matijošius. Naujoji Baruvka yra tarp Melninkų ir Želvų kaimų. Vienas Suginčių dvaro žemės sklypų 1882 ir 1896 m. vadinamas Naująja Baruvka arba Suražka. XIX a. pabaigoje, Naujojoje Baruvkoje 3 valakus žemės pirko J. Putna, Kulionių kaimo valstietis.

XX a. pokariu, 1945–1949 m. dauboje, vadinamoje Klanu, lietingą naktį buvo laikyti keli šimtai apylinkės žmonių, kurie paryčiui išgabenti į Švenčionėlius, o iš ten į Sibirą. 1990 ir 1993 m. toje vietoje pastatyti kryžiai tiems tremtiniams atminti.

## Gyventojai

## Šaltiniai
Al Bahos emyratas

**Al Baho emyratas** (arab. الباحة, ) – Saudo Arabijos emyratas pietvakarinėje šalies dalyje, netoli Mekos, prie Raudonosios jūros. Emyrato sostinė – Al Bahas. Plotas – 15 000 km², gyventojų – 459 200 (1999). Emyrate be Al Baho miesto yra ir Baldžurašio miestas, žinomas kaip „šeštadieninio turgaus“ (*sooqe as-sabt*) miestas, garsėjantis rankdarbiais. Emyrate gyvena dvi arabų gentys – hamidai ir zahraniai.

## Etimologja
*Al-Bahah* arabų kalboje turi daug reikšmių: tai ir „vanduo“, „potvynis“, „namo kiemas“, „aukšta palmė“.

## Geografija
Vakaruose, pakrantėje yra Tihamos lyguma, rytuose – Al Saravato (*al-Sarawat*, *al-Sarat*) kalnynas, nuo 1500 iki 2450 m aukščio.

### Miestai
* Baldžurašis
* Mandakas
* Kekas
* Rahvat Albaras
* Sabt Alalaja
* Kunfunda (prie Raudonosios jūros)
Zaza Gogava

**Zaza Gogava** (, g. 1971 m. liepos 14 d.) – Gruzijos ginkluotųjų pajėgų brigados generolas, nuo 2006 m. lapkričio Gruzijos generalinio štabo viršininkas.

## Biografija

1994 m. baigė Tbilisio valstybinį techninį universitetą, Nuo 1995 iki 2002 mokėsi JAV.

1995 m. pradėjo dirbti Gruzijos saugumo pajėgų specialios paskirties grupėje „Omega“. Nuo tada tarnavo įvairiuose priešteroristiniuose daliniuose ir specialųjų jėgų padaliniuose, nuo 2003 m. Specialiųjų operacijų centro Priešteroristinio skyriaus viršininkas, nuo 2004 m. elitinio policijos specialiosios paskirties diviziono „Gulua“ (pavadinto generolo G. Gulua garbei) vadas, vėliau (2004 m.) Specialiosios paskirties brigados vadas.

Nuo 2006 m. Gruzijos ginkluotųjų pajėgų generalinio štabo viršininko pavaduotojas, nuo 2006 m. lapkričio mėn. Generalinio štabo viršininkas.

## Nuorodos
Dargiai (Šilalė)

**Dargiai** – kaimas Šilalės rajono savivaldybėje, 2 km į šiaurę nuo Požerės, šiauriau upelio jungiančio Nakačią su Paršežeriu.

## Gyventojai

## Šaltiniai
Degliškė

**Degliškė** – kaimas Šilalės rajono savivaldybėje, 1 km į pietus nuo Laukuvos, prie .

## Gyventojai

## Šaltiniai
Jurjevas

**Jurjevas** gali reikšti:

## Estija
* Tartu miesto senasis pavadinimas.

## Rusija
* Jurjevas (Šunvilai), kaimas Karaliaučiaus srityje.

## Kitos reikšmės
* Jurjeva
Lama (reikšmės)

Žodis **lama** reiškia:

* lama – kupranugarinių šeimos žinduolis;
* Lama – ispaniška pistoletų markė;
* lama – religinis mokytojas budizme:
** Dalai Lama – religinis ir politinis Tibeto vadovas (pvz., Dalai Lama XIV);
** Pančen Lama – dalai lamos įpėdinis;
* lama – Šumero mitologijoje moteriškos lyties dvasia globėja;
* Lama – upė Maskvos srityje (Rusija);
* Lama – upė Taimyre (Rusija);
* Lama – ežeras Taimyre (Rusija);
* Lama, Lama Pai – kinų Kung fu stilius, kilęs Tibete;
* Lama, Aérospatiale Lama – Prancūzijos gamybos sraigtasparnis.
Juozas Babravičius

**Juozas Babravičius** (1882 m. kovo 21 d. Šelviuose, Vilkaviškio valsčius – 1957 m. balandžio 3 d. Kaune) – Lietuvos dainininkas (tenoras), pedagogas.

## Biografija
Nuo mažens išsiskyrė geru balsu, pradžios mokykloje dainavo chore ir solo. Šeimai persikėlus į Kauną, pradėjo dainuoti „Dainos“ draugijos chore, koncertuose atlikdavo ir solo kūrinių. Vieno koncerto Birštone metu jo dainavimu susidomėjo dr. Rokas Šliūpas ir patarė vykti studijuoti į Peterburgo konservatoriją, žadėdamas materialinę paramą.

1908 m. įstojo į Peterburgo konservatoriją. Studijuodamas įsitraukė į aktyvų Peterburgo lietuvių muzikinį gyvenimą, per atostogas koncertuodavo Lietuvoje. Susibičiuliavo su Česlovu Sasnausku, dainavo jo vadovaujamame Šv. Kotrynos bažnyčios chore, atliko sudėtingą tenoro partiją jo kantatoje „Jau slavai sukilo“. Studentų statytose operose J. Babravičius sulaukdavo didelio pripažinimo, o baigiamajame spektaklyje jam padainavus „Širdys mergelių“ (Džiuzepė Verdis, „Rigoletas“), studentai ėmė bisuoti. 1914 m. baigė Sankt Peterburgo konservatoriją.

1914–1919 m. dainavo Maskvos Didžiajame teatre. Debiutavo Bajano vaidmeniu Michailo Glinkos operoje „Ruslanas ir Liudmila“. Nuo 1919 m. gastroliavo Graikijoje, Prancūzijoje, Anglijoje. 1922 m. lapkričio 2 d. įvyko jo koncertas didžiausioje Londono koncertų „Steinway Halle“ salėje. 1923 m. surengė koncertus Kaune, buvo labai palankiai įvertintas spaudoje, tačiau į teatrą nepriimtas. Koncertavo Klaipėdoje. Vėliau išvyko į JAV, dainavo garsiausiose salėse, tarp jų – žymiojoje Čikagos „Orchestra Hall“ salėje.

1925 m. vėl sugrįžo į Kauną, teatre dainavo Lenskį ir Almavivą. 1926 m. jį į savo trupę pakvietė Fiodoras Šaliapinas, tuo metu jau gyvenęs JAV. Ši trupė su „Sevilijos kirpėju“ aplankė daug JAV ir Kanados miestų, surengė keturiasdešimt aštuonis spektaklius.

1934–1940 m. Valstybės teatro, 1940–1941 m. Valstybinio dramos, operos ir baleto teatro, 1941–1944 m. Kauno didžiojo teatro, 1944–1945 m. Lietuvos Operos ir baleto teatro solistas. 1944–1949 m. dėstė Kauno konservatorijoje, 1949–1956 m. Lietuvos konservatorijoje, nuo 1956 m. Kauno J. Gruodžio muzikos mokykloje.

Mokiniai: Aloyzas Domeika, Vytautas Čepliauskas, Abdonas Lietuvninkas, Gediminas Šmitas, Kazys Znamenskas.

## Vaidmenys
* Alfredas ir Hercogas Džiuzepės Verdžio operose „Traviata“ ir „Rigoletas“
* Almaviva Džoakino Rosinio operoje „Sevilijos kirpėjas“
* Dubrovskis Eduardo Napravniko operoje „Dubrovskis“
* Lenskis Piotro Čaikovskio operoje Eugenijus Oneginas

## Šaltiniai

## Literatūra
* Dainininko Juozo Babravičiaus odisėja: 1882–1957. – Kaunas: Naujasis lankas, 2007. – 160 p.: iliustr. – ISBN 978-9955-03-437-7
Olympique Lillois

**Lilio „Olympique“** – buvęs Prancūzijos futbolo klubas iš Lilio.

## Istorija
1944 m. sujungtas su Fives Lille komanda į naują klubą OSC Lille.

## Pasiekimai
SC Fives

**Lilio „Fives“** – buvęs Prancūzijos futbolo klubas iš Lilio. 1944 m. sujungtas su Olympique Lille į naują klubą (OSC Lille).

## Istorija

## Pasiekimai
Vytautas Babravičius

**Vytautas Babravičius** (sceninis vardas **Simas**, g. 1952 m. kovo 10 d. Gailiakiemis Alytaus raj.) – lietuvių žurnalistas, dainų autorius ir atlikėjas, gitaristas, country muzikos Lietuvoje pradininkas.

## Biografija
1976 m. baigė Lietuvos žemės ūkio akademiją. 1976–1980 m. dirbo Lietuvos televizijoje ir radijuje, 1980–1989 m. žurnalo „Jaunimo gretos“ korespondentas.

## Kūrybinė veikla
Koncertuoja nuo 1976 m. Gastroliavo JAV, Kanadoje, Suomijoje, Australijoje, Afrikoje, Naujojoje Zelandijoje. 1978 m. įkūrė pirmąją Lietuvoje country grupę „Deficitai“ ir jai vadovavo iki 1983 m. 1984 m. pasirodė du EP (Melodija) "Tau, Jaunyste" ir "Autostradoje Vilnius - Kaunas", 1988 m. LP (Melodija) "Vyturėliai, jūs mano". Vėliau įvairūs dainų rinkiniai leisti MC ir CD pavidalu. 1996 m. pasirodė CD „Ąžuolams, liepoms“, "Deficitai 1979-1983", 2012 m. CD "...Ir sąžinė liepia".

Nuolatinis Visagino Country festivalio dalyvis. Aktyvus Lietuvos Sąjūdžio dalyvis.

Vytauto Babravičiaus dainoms būdinga ne tik tradicinė lyrinė refleksija ("Nemunui", "Lietuvai"), tačiau ir savistaba ("Pasenėjau, bet nepasenau"), socialinė kritika ("Apie bronzinius lietuvius") bei humoras ("Apie Antano norą ženytis").  

Žymiausios dainos: „Lietuvai“, „Sodžiaus jovarai“, "Autostradoje Vilnius - Kaunas", „Žemaičių Robinhudas“, Tau, jaunyste“. Daina "Autostradoje Vilnius - Kaunas" ("Mergiotės išdykę ir geros") virtusi liaudies daina. 

## Įvertinimas
* Pasaulinio jaunimo ir studentų festivalių (1985 m. Maskva ir 1988 m. Pchenjanas) laureatas.
* Gedimino 5 laipsnio ordinas

## Šaltiniai

## Nuorodos
* VLE: Vytautas Babravičius
* Tokie jie buvo ...  Dainų autorius ir atlikėjas V.Babravičius -  LRT (video)
* Visagino country istorija
Lama (ežeras)

**Lama** () – stambus gėlavandenis tektoninės kilmės ežeras Taimyro pusiasalio pietuose (Krasnojarsko kraštas, Rusija), 120 km ryčiau Norilsko.

Ežero ilgis – 80 km, didž. plotis – 14 km, plotas – 318 km². Ežeras gilus, daug kur virš 300 m, spėjama, kad kai kur siekia iki 600 m. Vanduo švarus ir šaltas. Ežerą supa 400–600 m aukščio kalnai. Lamos ežerą su Melkojės ežeru () jungia trumpa Lamos upė. Krantai daugiausia aukšti. Ežero vanduo šaltas net vasaromis.

Ežero pavadinimas *Lama* kilęs iš tungusų – mandžiūrų kalbos žodžio *laamu* 'jūra; vandenynas' arba evenkų *lamu* 'jūra; didelis vanduo'. 1911 m. Rusijos Generalinio štabo išleistame azijinės Rusijos dalies žemėlapyje Lamos ežeras pavadintas *Davydovo ežeru* (). Lamos ežerą pirmą kartą patikimai kartografavo Nikolajus Urvancevas XX a. trečią dešimtmetį.

Lamos ežero apylinkės savo grožiu ir neliesta gamta traukia turistus ir poilsiaujančius. Vasarą iš Norilsko į Lamos ežerą poilsiaujančius vežioja upės tramvajai.


Putorana6.jpg|Ežeras vakare
Putorana7.jpg|Lamos ežerą supa Putorano plynaukštė
Lake Lama NASA.jpg|Palydovinė nuotrauka


## Šaltiniai
Lama (upė Taimyre)

**Lama** () – nedidelė upė Rusijoje, Taimyro pusiasalio pietuose, jungianti Lamos ežerą, iš kurio išteka, ir Melkojės ežerą. Upės ilgis – 18 km, plotis svyruoja nuo 250 iki 1800 m.

Pirmą kartą ištyrinėta tarybinio poliarinio tyrinėtojo Nikolajaus Urvancevo. Upę Urvancevas pavadino pagal ežerą, iš kurio upė išteka.

## Šaltiniai
Red Star FC

**Paryžiaus „Red Star“** – Prancūzijos futbolo klubas iš Paryžiaus.

## Istorija

1948–1950 m. buvo prijungtas prie SF Paris klubo, o 1967–1970 m. buvo prisijungęs FC Toulouse komandą.

2023–2024 m. sezone tapo Championnat National (III) nugalėtojais ir pateko į Ligue 2 (II).

## Pasiekimai

## Sezonai

|}

## Spalvinė gama

## Nuorodos
* http://www.allezredstar.com
Babravičius

**Babravičius** − lietuviška vyriškos giminės pavardė.

Šios pavardės moteriškosios giminės formos yra: Babravičienė (ištekėjusi moteris) ir Babravičiūtė (mergautinė pavardė).

Pavardę turi šie garsesni asmenys:

*Gintautas Babravičius – inžinierius-statybininkas, politikas;
*Juozas Babravičius – pedagogas, dainininkas;
*Vytautas Babravičius – žurnalistas, dainų autorius ir atlikėjas.
Lietuvos Respublikos teisingumo ministerija

**Lietuvos Respublikos Teisingumo ministerija** – Lietuvos vyriausybės institucija (ministerija), atsakinga už valstybės politikos įgyvendinimą ir koordinavimą nacionalinės teisinės sistemos plėtros, teisinių institucijų veiklos organizavimo, Lietuvos integravimosi į Europos Sąjungą įgyvendinimo, tarptautinių dvišalių teisinės pagalbos sutarčių projektų rengimo, prisijungimo prie daugiašalių tarptautinių sutarčių ir jų vykdymo užtikrinimo srityse. 

Vadovauja ministro pirmininko teikimu prezidento skiriamas teisingumo ministras.

## Istorija
1918 m. sudarius pirmąją Lietuvos vyriausybę įsteigta ir Teisingumo ministerija. Ji pradėjo kurti laikinąją teismų sistemą ir organizuoti jų darbą: įvedė trijų pakopų teismus (taikos teisėjų, apygardų ir Vyriausiojo Tribunolo), karinius teismus, skyrė teisėjus. 1922 m. teismų sistema baigta kurti.

1990 m. suformuota nepriklausomos Lietuvos vyriausybė ir atkurta Teisingumo ministerija.

## Pavaldžios įstaigos
Ministro valdymo sričiai priskirtos įstaigos:

* Lietuvos kalėjimų tarnyba
* Lietuvos probacijos tarnyba
* Lietuvos Respublikos valstybinis patentų biuras
* Lietuvos teismo ekspertizės centras
* Valstybinė vartotojų teisių apsaugos tarnyba
* Valstybės garantuojamos teisinės pagalbos tarnyba

## Ministrai

### Dabartinė vadovybė
Nuo 2024 m. gruodžio 12 d. teisingumo ministerijai vadovauja Rimantas Mockus. Jo komandą sudaro:

### Ministrai

* 
* 
* 
* 
* 
* 
* 

Šie ministrai vadovavo teisingumo ministerijai:

## Išnašos
Club Français Paris

**Paryžiaus „Club Français“** – Prancūzijos futbolo klubas iš Paryžiaus.

## Istorija
Įkurtas 1892 m.

Klubas 1931 m. lankėsi Lietuvoje.

1931 m. Prancūzijos futbolo taurės finale rezulatu 3:0 įveikė „Montpellier HSC“.
 
1932–1933 m. sezone gavo profesionalaus klubo statusą. Tapo vienu iš 20 klubų, kurie dalyvavo pirmajame Prancūzijos
futbolo čempionate Division 1. Pirmosios rungtynės šiame divizione baigėsi pergalingai – rezultatu 3-2 įveiktas FC Mulhouse. Club Français iškrito į Division 2, A grupėje užėmęs 8-ąją vietą.
                    
1933–1934 m. sezone Division 2 užimta 12-oji vieta *Groupe Nord*.
                    
1934–1935 m. klubą ištiko finansiniai sunkumai, dėl kurių negalėjo baigti sezono ir atsisakė profesionalaus klubo statuso.

Po susijungimo su Football Club Athlétique Saint-Denis liovėsi egzistavęs.

## Pasiekimai

## Išnašos
High Rock

**High Rock** – viena iš kompiuterinių žaidimų The Elder Scrolls serijos provincijų, esanti *Tamriel* žemyno šiaurės vakaruose. Ji ribojasi su *[[Hammerfell]]* ir *[[Skyrim]]* provincijomis. *High Rock* apgyvendinta bretonų rasės atstovais. Provincijos pietuose įsitaisiusi orkų rasės valstybė – karalystė *Orsinium*.

## Istorija

*High Rock* uolinga, kalnuota ir pilna miškų provincija, kuri turėjo gausybę valdovų. Visi valdovai gyveno miestuose, kurie buvo ant aukštų kalvų, todėl gyventojų sakoma: "Rask naują kalnelį ir tapk valdovu! ".

Pirmoji į provinciją gyventi atvyko aldmerų civilizacija, o vėliau atvykę šiauriečių protėviai nedžiai, asimiliavo su aldmerais ir dvi rasės virto viena bretonų rase. Dar vėliau į *High Rock* atvyko orkų rasė, tačiau jos atstovai negyveno kartu su kitomis provincijos rasėmis.

Pirmosios eros 10 m. provincijos šiaurėje susikūrė pirmoji orkų valstybė – karalystė *Orsinium*, jos žemes labai daug puldinėjo *High Rock* ir *Hammerfell* provincijų gyventojai. 808 m. *Orsinium* apgyvendino redgardai, o 980 m. karalystė buvo sugriauta *High Rock* ir *Hammerfell* armijos pakalikų.

Pirmosios eros 240 m. *Skyrim* nedžiai užėmė didžiąją *High Rock* teritorijos dalį, tačiau 355 m. pradėjo klestėti Direnni aldmerų šeimos klanas, kuris 369 m. sukėlė karą prieš nedžius ir 420 m. atgavo užimtas savo žemes. 477 m. – 482 m. Direnni klano armija puolė *Skyrim* ir *Hammerfell* provincijas, atsisakė *Tamriel* imperijos reformų ir sutriuškino imperijos kariuomenę. 498 m. bretonai užpuolė Direnni klaną ir išvarė jos narius iš *High Rock* žemių.

Antrosios eros 862 m. *High Rock* provinciją užgrobė *Tamriel* imperija.

Trečiosios eros 396 m. *Skyrim* šiauriečiai vėl užpuolė *High Rock*, prasidėjo naujas karas. 403 m. kilo konfliktas tarp *Daggerfall* ir *Sentinel* miestų.

Karai ir konfliktai visiškai sugriovė *High Rock* provinciją…

## Geografija

*High Rock* provincijoje pilna augalijos ir gyvūnijos rūšių, gausu kalnų ir uolų regionų, vyrauja vidutinių platumų klimatas. Provincijos šiaurėje kalnai *Wrothgarian* ir įlanka *Iliac*, vakaruose vandenynas *Eltheric*.

## Politinė sistema

*High Rock* provincijoje monarchinė politinė sistema. Daugelyje miestų jį nekenčiama ir smerkiama. Miestuose prie *Skyrim* provincijos ribų visada vyksta pasipriešinimai šiai sistemai.

## Svarbiausios provincijos vietos

* **Camlorn** – miestas *High Rock* provincijos vakaruose, arti kranto.

* **Daggerfall** – miestas *High Rock* provincijos pietvakariuose, arti kranto.

* **Evermor** – miestas *High Rock* provincijos rytuose.

* **Farrun** – miestas *High Rock* provincijos šiaurės rytuose, arti kranto.

* **Northpoint** – miestas *High Rock* provincijos šiaurėje, arti kranto.

* **Jehanna** – miestas *High Rock* provincijos šiaurės rytuose, arti kranto.

* **Sharnhelm** – miestas *High Rock* provincijos šiaurėje.

* **Wayrest** – miestas *High Rock* provincijos pietuose, arti kranto.

* **Orsinium** – orkų valstybė – karalystė *High Rock* provincijos pietuose.

## Nuorodos
 
* http://www.uesp.net/ Tinklalapis apie *High Rock* provinciją 
* http://www.uesp.net The Elder Scrolls žaidimų serijos mėgėjų svetainė
Francais Paris

**Français Paris** sutrumpintai vadinami du Prancūzijos futbolo klubai:

* Club Français Paris;
* Stade Français Paris.
US Quevilly

**Keviji US** – Prancūzijos futbolo klubas iš Le Peti Keviji. Pilnu pavadinimu vadinamas **Quevilly-Rouen Métropole**.

## Istorija
Klubo ištakos siekia 1902 m. Namų rungtynes žaidžia „Stade Amable Lozai“.

2016–2017 m. Championnat National (Division 3) buvo antri ir perkelti į aukštesnį divizioną.

2017–2018 m. rungtyniavo Ligue 2 (antroje pakopoje), tačiau liko devyniolikti ir po sezono perkelti į žemesnį divizioną.

Tris sezonus praleido Championnat National (Division 3), o 2020–2021 m. šiame divizione buvo antri ir perkelti į aukštesnį divizioną.

2021–2022 m. sezone rungtyniavo Ligue 2 ir liko 18 vietoje. Dėl išlikimo kovojo pereinamosiose rungtynėse ir išsaugojo vietą.

## Emblema

File:US Quevilly.png|Senoji emblema **USQ**  (20??–2015)
File:US_Quevilly_Pouen_emblema.png|Naujoji emblema **QRM**  (2018–)


## Spalvinė gama

## Apranga
;Sportinių aprangų gamos pokyčiai:
* Namuose žaidžia raudonomis aprangomis su geltonos spalvos žymenimis. 

## Pasiekimai

## Sezonai

|}

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Globalsportsarchive
Lietuvos Respublikos susisiekimo ministerija

**Lietuvos Respublikos susisiekimo ministerija** – Lietuvos vyriausybės institucija (ministerija), atsakinga už valstybės politikos įgyvendinimą ir koordinavimą transporto (oro, vandens, geležinkelių, kelių), pašto ir elektroninių ryšių srityse.

Vadovauja ministro pirmininko teikimu prezidento skiriamas susisiekimo ministras.

## Istorija
1918 m. sudarius pirmąją Lietuvos vyriausybę, įsteigta ir Susisiekimo ministerija. 1919 m. pradžioje vyriausybę perkėlus į laikinąją sostinę Kauną, kartu perkelta ir ministerija. Kaune ministerija veikė iki 1940 m. SSRS okupacijos (buvo likviduota 1940 m. rugsėjo 16 d.).

1990 m. balandžio 11 d. prisiekė pirmoji jau atkurtos ir nepriklausomos Lietuvos vyriausybė ir atkurta Susisiekimo ministerija. 1992 m. įkurta Baltijos šalių transporto ministrų taryba. 1998 m. Susisiekimo ministerija perėmė dalį funkcijų iš panaikintos Ryšių ir informatikos ministerijos.

2002 m. patvirtintame visos Europos prioritetinių projektų sąraše numatytas ir europinės vėžės geležinkelio projektas Rail Baltica.

## Pavaldžios įstaigos
Pavaldžios įstaigos:

## Ministrai

### '''Dabartinė vadovybė'''

Nuo 2025 m. Rugsėjo 25 d. susisiekimo ministerijai vadovauja Juras Taminskas. Jo komandą sudaro:

### Ministrai

* 
* 
* 
* 
* 
* 

Šie ministrai vadovavo susisiekimo ministerijai:

## Išnašos
US Orléans

**Orleano US** – Prancūzijos futbolo klubas iš Orleano.

## Istorija
Klubo ištakos siekia 1920 m., kai buvo įkurtas „Arago“ klubas. Nuo 1976 m. žinomas **US Orléans** pavadinimu.

## Pasiekimai

## Sezonai

|}

## Emblema

Union sportive Orléans Loiret football.jpg|Senoji emblema
US Orléans.png|Dabartinė emblema


## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* **[https://orleansloiretfoot.com/ Oficiali klubo svetainė]**
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Amiens SC Football

**Amjeno SC** – Prancūzijos futbolo klubas iš Amjeno.

## Istorija
Klubo ištakos siekia 1901 m. Kitados rungtyniavo aukščiausioje lygoje. Pastaruoju metu rungtyniavo Ligue 2.

## Spalvinė gama

## Apranga
; Sportinės aprangos pokyčiai.
* Namuose žaidžia balta juoda apranga. 

## Emblema

Vaizdas:AmiensSC.png|1998–2021 m. emblema
Vaizdas:Amiens SC Football.png|Amiens SC Football


## Pasiekimai

## Sezonai

|}

## Išnašos

## Nuorodos
* Oficiali klubo svetainė  
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Lietuvos Respublikos sveikatos apsaugos ministerija

**Lietuvos Respublikos sveikatos apsaugos ministerija** – Lietuvos vyriausybės institucija (ministerija), atsakinga žmonių ir visuomenės sveikatą ir sveikatinimą.

Vadovauja ministro pirmininko teikimu prezidento skiriamas sveikatos apsaugos ministras.

## Istorija
1918 m. buvo sudaryta Sveikatos komisija, 1918 m. lapkričio 11 d. ji reorganizuota į Vidaus reikalų ministerijos Sveikatos departamentą. 

1940 m. Lietuvą okupavus Sovietų Sąjungai, buvo įkurta Sveikatos ir socialinės apsaugos ministerija, vėliau reorganizuota į Sveikatos apsaugos komisariatą. 1941 m. birželio 23 d. sudarius laikinąją Lietuvos vyriausybę, buvo įkurta Sveikatos apsaugos ministerija, tačiau nacių okupacinei valdžiai sustabdžius kabineto veiklą, ministerija buvo pertvarkyta į Vyriausiąją sveikatos valdybą. 1943 m. įkurti Sveikatos rūmai, kurie rūpinosi medicinos darbuotojų reikalais. 1944 m. sovietinė valdžia atkūrė Sveikatos apsaugos ministeriją.

Atkūrus nepriklausomybę sveikatos apsaugos politikos įgyvendinimu rūpinasi Sveikatos apsaugos ministerija. 1992 m. įkurta Valstybinė ligonių kasa.

## Pavaldžios įstaigos
Pavaldžios sveikatos apsaugos ministerijai įstaigos:

### Pavaldžios viešosios sveikatos priežiūros įstaigos
* Vilniaus universiteto ligoninės Žalgirio klinika
* Vilniaus universiteto ligoninės Santaros klinikos
* Lietuvos sveikatos mokslų universiteto ligoninė Kauno klinikos
* Respublikinė Vilniaus psichiatrijos ligoninė
* Klaipėdos jūrininkų ligoninė
* Rokiškio psichiatrijos ligoninė
* Nacionalinis kraujo centras
* Vilniaus gimdymo namai
* Palangos reabilitacijos ligoninė
* Palangos vaikų reabilitacijos sanatorija "Palangos Gintaras"
* Respublikinė Klaipėdos ligoninė
* Respublikinė Šiaulių ligoninė
* Respublikinė Panevėžio ligoninė
* Alytaus apskrities tuberkuliozės ligoninė
* Respublikinė Vilniaus universitetinė ligoninė
* Lietuvos sveikatos mokslų universiteto Kauno ligoninė

## Ministrai

### Dabartinė vadovybė
Nuo 2024 m. gruodžio 12 d. sveikatos apsaugos ministerijai vadovauja Marija Jakubauskienė. Jos komandą sudaro:

### Ministrai

* 
* 
* 
* 
* 
* 
* 
* 
* 

Šie ministrai vadovavo sveikatos apsaugos ministerijai:

## Šaltiniai
Chamois Niortais FC

**Njoro „Chamois“** – Prancūzijos futbolo klubas iš Njoro.

## Istorija
Klubo ištakos siekia 1925 m.

2024 m. rugpjūčio 1 d. DNCG pašalino „Niort“ iš nacionalinių varžybų, o tai reiškė iškritimą į „Régional 1“ lygą.

2024 m. rugsėjo 28 d. buvo patvirtinta, kad pagrindinė komanda varžysis „Régional 3“ lygoje, aštuntajame Prancūzijos futbolo lygyje.

2025 m. balandžio 10 d. klubas buvo likviduotas dėl susidariusios didelės skolos.

## Pasiekimai

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose rungtyniavo balta mėlyna apranga. 

## Sudėtis
Atnaujinta: 2023 m. kovo 10 d.

## Išnašos

## Nuorodos
* Facebook paskyra
* SOCCERWAY
* Transfermarkt
* Globalsportsarchive
Marijonas Babenskas

**Marijonas Babenskas** (1910 m. birželio 17 d. Viena – 1997 m. liepos 11 d. Vilnius) – Lietuvos veterinarijos gydytojas helmintologas, habilituotas biomedicinos mokslų daktaras.

## Biografija
1938 m. baigė Brno aukštąją veterinarijos mokyklą. 1952 m. apgynė kandidatinę disertaciją „Žarnų tinkamumo dešrų gamybai serologinis nustatymas“, 1966 m. veterinarijos mokslų kandidatas, habilituotas biomedicinos mokslų daktaras.

1943–1945 m. Raudonosios armijos 16-osios lietuviškosios divizijos pulko vyriausiasis veterinarijos gydytojas. 1947–1951 m. žemės ūkio ministro pavaduotojas, 1952–1956 m. Gyvulininkystės ir veterinarijos instituto direktoriaus pavaduotojas. 1956–1960 m. Biologijos instituto Parazitologijos laboratorijos vadovas. 1960–1967 m. Veterinarijos instituto direktorius; 1967 m. profesorius. 1970–1990 m. Zoologijos ir parazitologijos instituto Helmintologijos laboratorijos vadovas. 7 išradimų iš vabzdžių imuniteto ir naujų biologijos kovos su vabzdžiais, žemės ūkio kenkėjais, metodų autorius.

## Bibliografija
* Imunologinė žemės ūkio gyvulių fascioliozės diagnostika, 1969 m., rusų kalba;
* Organizmo ir jo virškinamojo trakto mikrofloros obligatinė simbiozė, su kt., 1989 m., rusų k.

## Šaltiniai
Tatjana Babuškinaitė

**Tatjana Babuškinaitė-Vasiliauskienė** (1912 m. vasario 9 d. Kazanė – 1990 m. lapkričio 26 d. Gilbertovnas, Alabamos valstija, palaidota Bostone) – lietuvių baleto artistė.

## Biografija
1930 m. baigė Valstybės teatro baleto studiją. 1930–1944 m. Valstybės teatro baleto trupės solistė. 1944 m. pasitraukė į Vokietiją. Vėliau persikėlė į JAV. 1952–1953 m. Meno centro Plymute baleto vadovė. 1959–1967 m. dėstė Muzikos konservatorijoje Cape Code, buvo baleto studijos Sharone direktorė. Nuo 1968 m. dėstė baleto mokykloje Kembridže, vadovavo 1950 m. įsteigtai savo baleto studijai Bostone.

## Vaidmenys
Sukūrė vaidmenų baletuose:
* Silfidės, pagal F. Šopeno muziką, 1932 m.
* Aleksandras Glazunovas. Raimonda, 1933 m.
* Piotras Čaikovskis. Miegančioji gražuolė, 1933 m.
* Juozas Pakalnis. Sužadėtinė, 1943 m.

## Šaltiniai
Lisa Gerrard

**Liza Džerard**,  (g. 1961 m. balandžio 12 d. Melburnas, Australija) – Australijos dainininkė ir kompozitorė, grupės Dead Can Dance narė.

Garsėja savo giliu *[[contralto]]* tipo balsu. 2000 m. kartu su vokiečių kompozitoriumi Hans Zimmer apdovanota Auksiniu Gaubliu už garso takelį filmui „Gladiatorius“. Taip pat kūrė garso takelius tokiems filmams kaip „Tryliktasis karys“, „Migla“, „Savas žmogus“, „Neįmanoma misija 2“, „Juodojo vanago žūtis“, „Saulės ašaros“, „Degantis žmogus“ ir kt.

## Solinė diskografija
* *The Mirror Pool* (1995 m.)
* *The Silver Tree* (2006 m.)
* *The Black Opal* (2009 m.)
* *Twilight Kingdom* (2014 m.)
* *BooCheeMish* (su *[[Le Mystère des Voix Bulgares]]*, 2018 m.)

## Nuorodos
* 
* Garso takelis iš „Gladiatoriaus“ ''Now We Are Free''
Davitas Kezerašvilis

**Davitas Kezerašvilis** (; g. 1978 m. rugsėjo 22 d. Tbilisyje) – Gruzijos politinis ir karinis veikėjas. Gruzijos gynybos ministras nuo 2006 m. lapkričio 10 d. iki 2008 m. gruodžio 5 d.

## Biografija
D. Kezerašvilis gimė 1978 m. rugsėjo 22 d. Tbilisyje. Vedęs, turi vieną vaiką.

1999 m. baigė Tarptautinės teisės ir tarptautinių santykių fakultetą Tbilisio valstybiniame universitete. Moka gruzinų, anglų, rusų, italų kalbas ir ivritą.

Nuo 2001 m. dirbo Gruzijos Teisingumo ministerijoje Penitenciarinių (kalinimo) reformų valdymo vyriausiosios valdybos vyresniuoju inspektoriumi, vėliau – informacinės – analitinės tarnybos viršininku.
2002 m. M. Saakašviliui palikus Gruzijos teisingumo ministro postą ir 2002–2003 m. dirbant Tbilisio parlamento vadovu, dirbo Saakašvilio padėjėju.

2003 m. laimėjus Rožių revoliucijai D. Kezerašvilis buvo paskirtas Gruzijos Finansų ministerijos finansinės policijos viršininku.

2003 m. lapkričio 11 d. buvo paskirtas Gruzijos gynybos ministru (pakeitė Iraklį Okruašvilį). 2008 m. sausio 24 d. einantis Gruzijos premjero pareigas Vladimiras Gurgenidzė pristatė naują ministrų kabinetą, kuriame D. Kezerašvilis ir toliau buvo gynybos ministras.

2008 m. gruodžio 5 dieną vyko ministrų kabineto pertvarkymas, ir D. Kezerašvilis postą prarado dėl nesėkmingo Pietų Osetijos karo. Jį pakeitė buvęs ambasadorius JAV Vasilas Sicharulidzė.

## Politinės pažiūros
D. Kezerašvilis yra vienas iš liberalaus *Jungtinio nacionalinio judėjimo* narių steigėjų. 2002 m. dalyvavo rinkimuose kaip šio judėjimo kandidatas.

Jis yra artimas *Jungtinio nacionalinio judėjimo* partijos lyderio M. Saakašvilio bendražygis.

Finansų policijos viršininku dirbusį D. Kezerašvilį kritikavo už pernelyg jėginius veiksmus prieš verslą.

Kezerašvilio paskyrimą gynybos ministru kritikavo už tai, kad šis niekada netarnavo kariuomenėje, neturi nė seržanto laipsnio ir nieko neišmano apie ginkluotąsias pajėgas.

## Šaltiniai

|-
Kastytis Kerbedis

**Kastytis Kerbedis** (g. 1963 m. gegužės 23 d., Panevėžyje) – lietuvių populiariosios estrados dainininkas. Išgarsėjo XX a. 9-ojo dešimtmečio pabaigoje.

## Biografija
Tėvai dirbo policijoje. Turi sesę dvynę ir du dvynius brolius. Ypač išgarsėjo po to, kai 1988 m. prestižiniame Jūrmalos festivalyje tapo pirmuoju dainininku iš Lietuvos, pelniusiu laureato vardą ir namo parvežusiu trečiąją vietą. Vedęs, žmona – Aida, turi tris vaikus: sūnus Tadą ir Kasparą, dukrą Konstanciją.

## Žymesnės dainos
* „Melodija“ (žodžiai E. Mezginaitės)
* „Pienių vynas“
* „Dėl tavęs galiu“
* „Mano meile, žinok“
* „Nakty“
* „Sustok, traukiny“

## Apdovanojimai ir nominacijos

## Šaltiniai

## Nuorodos
* Oficiali svetainė
Virginija Babušytė-Venckūnienė

**Virginija Babušytė-Venckūnienė** (g. 1950 m. gruodžio 24 d. Kaune) – lietuvių skulptorė.

## Biografija
1974 m. baigė Lietuvos dailės institutą (mokytojas Petras Aleksandravičius). Nuo 1974 m. dalyvauja parodose, simpoziumuose Lietuvoje ir užsienyje (Vokietija: 1985 m., 1996 m. ir 2000 m., Švedija: 1992–1993 m., Suomija: 1994 m., Prancūzija: 2000 m.); surengė individualių parodų Vilniuje, Kaune, Klaipėdoje.

Sukūrė monumentalių skulptūrų iš granito, marmuro, aliuminio, plieno, smulkiosios plastikos kūrinių iš medžio, bronzos („Pokalbis“ 1986 m., „Kitas krantas“ 1992 m., ciklą „Dėžutės“ 1995 m.). Skulptūros metaforiškos, stilizuotų, supaprastintų formų; apibendrinta plastika, ryškinamais medžiagų ypatumais reiškiami archajiniai simboliai.

## Žymiausi kūriniai
* Motinystė, granitas, Pasvalys.
* Muzika, bronza, granitas, Mažeikių kultūros namai.
* Rytas, granitas, Kauno viešoji biblioteka, 1988 m.
* Versmė, bronza, Kaunas, Šilainių vidurinė mokykla, 1989 m.
* Atostogos, granitas, Klaipėda, Mažvydo parkas
* Šeima, bronza, Birštonas.
* Aktas, ąžuolas, Bialystokas, kultūros mokykla, Lenkija.
* Vaivorykštė, metalas, jaunimo parkas, Alytus.
* Vitražas, medis, Miurico nacionalinis parkas, Vokietija, 1996 m.
* Ramybė, medis, Vygrių nacionalinis parkas, Lenkija 1996 m.
* Prasiveržimas, granitas, Fanano, Italija, 1997 m.
* Memorialinė plokštė architektui S. Kudokui, Kaunas, 1998 m.
* Nesusikalbėjimo siena, marmuras, Saint Pons de Thomieres, Prancūzija, 2000 m.
* Per rugių lauką, 2001 m.
* Normandijos dvasia (lietus), marmuras, granitas, Cerisy la Foret, Prancūzija, 2002 m.
* Paminklas poetui B. Brazdžioniui, Kauno Petrašiūnų kapinės, 2003 m.
* Atsivėrimai, granitas, Fredos miestelis, Kaunas 2004 m.

## Šaltiniai

## Nuorodos
* Virginija Babušytė-Venckūnienė. Kamanė.lt
Svetimas (romanas)

**Svetimas** (prancūziškai *L'Étranger*) – 1942 m. išleistas Albero Kamiu romanas, parašytas pirmuoju asmeniu. Kūrinys laikomas egzistencializmo idėjų išraiška. Romane žmogaus gyvenimas vaizduojamas kaip atsitiktinumų, nepriklausančių nuo jo valios, virtinė. Didžiausia pagrindinio veikėjo kaltė – atsisakymas meluoti sau ir kitiems bei vadovautis kitų primestomis taisyklėmis. 1999 m. prancūzų įmonė Fnac ir žurnalas Le Monde organizuotu balsavimu knygą „Svetimas“ išrinko geriausia XX a. knyga.

## Siužetas

Romanas prasideda tuo, kad pagrindinis veikėjas Merso iš Alžyro keliauja į savo mamos laidotuves. Merso ją buvo atidavęs į senelių prieglaudą, nes manė jai ten būsiant geriau. Atvykęs į vietą, jis nenori, kad motinos karstas būtų atidengtas, prie jo iš nuovargio net užsnūsta.

Po laidotuvių grįžęs namo jau kitą dieną Merso paplūdimyje linksminasi su buvusia bendradarbe Mari, su kuria vėliau net planuoja susituokti. Tiesa, ne iš meilės, bet jei Mari to norės. Merso padeda savo kaimynui Reimonui atkeršyti jį išdavusiai meilužei. Už tai atsidėkodamas Reimonas jį ir Mari pakviečia savaitgaliui prie jūros pas jo draugą. Išėję pasivaikščioti Reimonas, Merso ir vilos šeimininkas sutinka arabus, kurie nori atkeršyti už Reimono meilužę. Vieną iš arabų Merso nušauna. Taip baigiasi pirma romano dalis.

Antroje dalyje Merso jau sėdi kalėjime ir laukia teismo, kuriame paaiškės jam skiriama bausmė. Sėdėdamas kalėjime jis apie daug ką galvoja, bet nesigilina į savo likimą ir neanalizuoja vidinio savęs. Teismo metu prokuroras jam pažeria krūvą kaltinimų. Daug įtakos jo kalboje turi Merso motinos laidotuvės ir kita diena po jų. Teisme jis abejingas sau, stebi aplinką. Galiausiai pagrindiniam veikėjui paskiriama mirties bausmė. Jos belaukdamas Merso vėl daug ką apmąsto. Jis atsisako kapeliono, tačiau jam atėjus išlieja visą savo širdgėlą. Tuo romanas ir pasibaigia.

## Lietuviški leidimai


Vaizdas:Svetimas. 1991 m.jpg|1991 m.
Vaizdas:Svetimas. 2005 m.jpg|2005 m.
Vaizdas:Svetimas. 2009 m.jpg|2009 m.
Kęstutis Navickas (1984)

**Kęstutis Navickas** (g. 1984 m. sausio 13 d.) – Lietuvos badmintonininkas, olimpietis, treneris.

Nuo 2020 m. Lietuvos badmintono federacijos trenerių tarybos pirmininkas.

## Biografija
Dalyvavo 2006 m. pasaulio badmintono čempionate, kur antrajame etape pralaimėjo prieš Taufiką Hidajatą. Dalyvavo 2008 m. vasaros olimpinėse žaidynėse, kur pirmuosiuose dvejuose etapuose nugalėjo ispaną Pablą Abianą ir rusą Stanislavą Puchovą.

2015 m. Europos žaidynėse pelnė bronzos medalį.

2022 m. pradėjo dirbti Prancūzijos nacionalinės badmintono rinktinės treneriu, atsakingu už moterų ir vyrų vienetų žaidėjus. 

2025 m. pelnė metų trenerio apdovanojimą Europos badmintono apdovanojimų ceremonijoje.

## Šaltiniai
Otokar Cobra

**Otokar Cobra** – lengvasis ratinis šarvuotasis automobilis, 1997 m. sukurtas *[[Otokar]]* kompanijos Turkijos armijai. Jame panaudota daug JAV automobilio HMMWV komponentų.

Monokoko tipo plieninis korpusas V pavidalo dugnu apsaugo nuo mažo kalibro šaulių ginklų (įskaitant 7,65 mm šarvamušes kulkas), artilerijos sviedinių skeveldrų, priešpėstinių bei prieštankinių minų, savadarbių sprogmenų.

Automobilis Cobra yra bazė įvairios paskirties specializuotiems variantams:
* šarvuotasis transporteris
* šarvuotasis BBCh žvalgybos automobilis
* šarvuotasis žvalgybos automobilis
* šarvuotasis vadovavimo automobilis
* šarvuotasis ryšių automobilis
* šarvuotasis sprogmenų nukenksminimo automobilis
* šarvuotasis medicininis automobilis
* šarvuotoji 12,7/40 mm ginklų plaforma
* šarvuotasis prieštankinis automobilis
* šarvuotasis oro gynybos automobilis

## Panaudojimas karo veiksmuose
Cchinvalio mūšio metu per 2008 m. Pietų Osetijos karą miesto puolimui *Cobra* automobilius naudojo Gruzijos Vidaus reikalų ministerijos specialiosios pajėgos. Dalis automobilių buvo su sunkiaisiais 12,7 mm kulkosvaidžiais, dalis su 40 mm automatiniais granatsvaidžiais.
Otokar Cobra taip pat naudojami Turkijos armijos operacijose Afganistane ir antiteroristinėse operacijose Šiaurės Irake.

## Vartotojai
*  Alžyras – 400 
*  Bahreinas – ? 
*  Gruzija daugiau nei 300
*  Maldyvai – 5 
*  Nigerija – 193 (už 58,8 milijonus USD, įskaitant atsargines dalis)
*  Slovėnija – 10
*  Pakistanas – ? 
*  Turkija – 789
*  Jungtiniai Arabų Emiratai – ?

## Nuorodos

* Otokar Cobra 
* 1/35 Scale Turkish Armed Forces Light Infantry Vehicle/Armored Personnel Carrier Otokar Cobra (informacija modeliuotojui)
Nuotraukos:
* Otokar Photo Gallery 
Klipai:
* Otokar Cobra Explosives Tests 1997. (atsparumo minoms bandymai)
Vytautas Bacevičius

**Vytautas Bacevičius** (1905 m. rugsėjo 9 d. Lodzėje – 1970 m. sausio 15 d. Niujorke, JAV) – lietuvių kompozitorius, pianistas.

## Biografija
Tėvas Vincas Bacevičius, brolis Kęstutis Bacevičius, sesuo Gražina Bacevič. 1926 m. baigė Lodzės konservatorijos fortepijono ir kompozicijos klases. 1926–1927 m. studijavo Lietuvos universitete Kaune. 1927–1928 m. studijavo filosofiją Sorbonoje, mokėsi skambinti fortepijonu. 1928 m. eksternu išlaikęs egzaminus gavo Paryžiaus rusų konservatorijos diplomą.

1928–1939 m. kaip pianistas Europoje surengė daugiau, kaip 300 solinių koncertų. 1931–1933 m. dėstė Kauno muzikos mokykloje, 1933–1939 m. Kauno konservatorijoje. 1933 m. redagavo ir leido žurnalą „Muzika ir teatras“. 1938 m. tarptautinio E. Ysaye pianistų konkurso Belgijoje žiuri narys. Belgijos karalius Leopoldas III jį apdovanojo ordinu. Dalyvavo Tarptautiniuose šiuolaikinės muzikos draugijos festivaliuose (Londonas, 1938 m.) ir (Varšuva, 1939 m.) kaip Lietuvos sekcijos vadovas. 1939–1940 m. koncertavo Pietų Amerikoje. Nuo 1940 m. gyveno Niujorke, rengė koncertus Niujorko „Carnegie Hall“, Čikagoje, Bostone. Dėstė Niujorko, Bruklino konservatorijose, Long Ailendo muzikos institute. 1969 m. gavo JAV kompozitorių asociacijos premiją.

## Kūryba
Ankstyvuosiuose kūriniuose ryški vėlyvojo romantizmo (Richardas Vagneris), impresionizmo (Klodas Debiusi), simbolizmo (Aleksandras Skriabinas, Bela Bartokas) įtaka. Rytų filosofijos ir estetikos paveiktas iškėlė kosminės muzikos idėją, vengė žanriškumo. Vėlesnėje jo kūryboje esama konstruktyvizmo bruožų.

Soliniuose koncertuose dažniausiai skambino F. Listo, F. Šopeno, A. Skriabino, K. Debiusi, M. Ravelio, M. K. Čiurlionio, J. Gruodžio, savo kūrinius. Užsienyje propagavo lietuvių kompozitorių kūrybą.

## Svarbiausi kūriniai
* Vaidilutė, opera, 1931 m., su baletu „Auštant“
* Šokių sūkuryje, baletas, pastatytas 1933 m. Kaune
* muzika Moljero komedijai „Skapeno klastos“, apie 1931 m.
* Kūriniai orkestrui, tarp jų – 6 simfonijos: I – 1925 m., II „Sinfonia de la Guerra“ – 1940 m., III – 1944 m., IV – 1953 m., V – 1956 m., VI – „Cosmique“ 1960 m.
* Simfoniniai kūriniai: Elektrinė poema 1932 m., Grafika 1964 m.
* Koncertai, tarp jų :
** 4 koncertai fortepijonui ir orkestrui, 1929–1962 m.
** smuikui ir orkestrui, l951 m.
* 4 styginių kvartetai, 1925–1956 m.
* Daugiau, kaip 50 kūrinių fortepijonui, tarp jų 6 poemos, žymiausios: „Poème mystique“, „Poème astral“, 1927 m.
* Kūriniai vargonams:
** Antras žodis 1934 m.
** Rayons cosmiques 1963 m.

## Literatūra
* Rodzeństwo Baceviczów. Łódź, 1996.
* Vytautas Bacevičius in context: composer and pianist: collection of articles (edited by Rūta Stanevičiūtė and Veronika Janatjeva). – Vilnius: Lithuanian Composer’s Union, 2009. – 152 p.: iliustr. – ISBN 978-609-8038-00-2

## Šaltiniai
Akvilė Stapušaitytė

**Akvilė Stapušaitytė** (g. 1986 m. kovo 25 d. Tauragėje ) – Lietuvos badmintonininkė.

## Biografija
2005 m. Europos jaunimo ir 2006 m. Europos čempionatuose pelnė 17 vietą, 2008 m. olimpinės atrankos turnyre Estijoje – 3 vietą. Dalyvavo 2008 m. vasaros olimpinėse žaidynėse, kur antrajame etape pralaimėjo danei Tinei Rasmusen.

2012 m. vasaros olimpinėse žaidynėse savo grupėje pralaimėjo abejoms varžovėms iš Nyderlandų ir Islandijos ir į kitą etapą nepateko.

## Šaltiniai
Gražina Bacevič

**Gražina Bacevičiūtė** (, 1909 m. vasario 5 d. Lodzė – 1969 m. sausio 17 d. Varšuva, palaidota karinėse Povonzkų kapinėse) – Lenkijos lietuvių kompozitorė, smuikininkė virtuozė.

## Biografija

Tėvas Vincas Bacevičius, broliai Kęstutis Bacevičius ir Vytautas Bacevičius. Vyras gydytojas Piotras Andžejus Bernackis.

1932 m. baigė Varšuvos konservatoriją (K. Sikorskio kompozicijos, J. Jarzembskio smuiko klasę). 1932-1933 m. gyveno Kaune, koncertavo. 1933 m. tobulinosi Paryžiuje pas Nadią Bulanžė (kompozicija), Karlą Flešą (smuikas). 1934-1935 m. ir 1945-1946 m. dėstė Lodzės konservatorijoje. Nuo 1966 m. Varšuvos aukštosios muzikos mokyklos profesorė. 1966-1969 m. dėstė kompoziciją Varšuvos konservatorijoje. Nuo 1960 m. Lenkijos kompozitorių sąjungos pirmininko pavaduotoja.

## Kūryba
Ankstyvoji kūryba turi folklorinės krypties bruožų, laisvos kontrapunktinės technikos, vėlesniojoje jaučiamas posūkis į neoklasicizmą, impresionizmą. Koncertavo Prancūzijoje, Ispanijoje, Latvijoje, Belgijoje, Čekoslovakijoje, Rumunijoje, Vengrijoje, Lietuvoje (1930, 1932, 1933 m.).

## Svarbesni kūriniai
* Karaliaus Artūro nuotykis (*Przygoda króla Artura*), radijo opera, 1959 m.
* Akropolis, kantata, 1964 m.; pagal S. Vyspianskį
* Kaimietis karalius (*Z chłopa król*), baletas, 1953 m.
* Esikas Ostendėje (*Esik w Ostendzie*), baletas, 1964 m.
* Geidimas (*Pożądanie*), baletas, 1968 m., pagal P. Picaso
* 4 simfonijos, 1945-1953 m.
* 7 koncertai smuikui ir orkestrui, 1937-1965 m.
* koncertas fortepijonui ir orkestrui, 1949 m.
* 2 koncertai violončelei ir orkestrui, 1951 m., 1963 m.
* 7 styginių kvartetai, 1938-1963 m., už ketvirtąjį 1951 m. Lježo konkurso I premija.

## Literatūra
* Rodzeństwo Baceviczów. Łódź, 1996 m.

## Šaltiniai
Juozas Bacevičius

**Juozas Bacevičius** (1918 m. kovo 17 d. Karčrūdė, Jankų valsčius , Šakių apskr. – 1995 m. liepos 19 d. Kaunas) – Lietuvos pasipriešinimo sovietiniam okupaciniam režimui veikėjas.

## Biografija
1930–1934 m. Italijoje mokėsi amatų. Po Antrojo pasaulinio karo vertėsi atsitiktiniais darbais, 1975–1978 m. dirbo Kauno miškų ūkyje.

1954–1988 m. Paluobių (Šakių raj.) parapijos komiteto pirmininkas. Su kunigais J. Račiūnu, S. Tamkevičiumi, J. Zdebskiu rengė ir platino antisovietinę savilaidos spaudą. 1980–1990 m. su V. Andziuliu dirbo slaptoje ab spaustuvėje-leidykloje Saliuose. Daugino ir platino „Lietuvos Katalikų Bažnyčios kroniką“.

V. Šauklio slapyvardžiu sudarė ir 1986 m. išleido „Trumpą Lietuvos istoriją“. Parašė knygą „Lietuvių vargai dėl savo kalbos Vilniaus krašte“.

## Šaltiniai
Kęstutis Bacevičius

**Kęstutis Bacevičius** (, 1904 m. birželio 13 d. Lodzė – 1993 m. rugpjūčio 27 d. Zgežas netoli Lodzės) – lietuvių ir lenkų pianistas, kompozitorius, pedagogas.

## Biografija
Tėvas Vincas Bacevičius, brolis Vytautas Bacevičius, sesuo Gražina Bacevič. 1914-1924 m. Lodzėje studijavo H. Kijenskos konservatorijos fortepijono ir muzikos teorijos klasėse, 1924-1926 m. Varšuvos konservatorijos fortepijono ir kompozicijos klasėse. 1931 m. baigė Varšuvos universitetą, filosofijos magistras.

1931-1935 m. mokytojavo Kauno „Aušros“ berniukų gimnazijoje, vadovavo moksleivių pučiamųjų ir kameriniam orkestrams, chorui. Koncertavo su kameriniais ansambliais. Parašė straipsnių apie muziką, išvertė ir lietuvių kalba paskelbė M. K. Čiurlionio laiškų.

1935-1945 m. dėstė Varšuvoje, vėliau Lodzėje, 1957-1969 m. Lodzės aukštosios muzikos mokyklos rektorius. Koncertavo Europos šalyse. Sukūrė koncertinių etiudų, tokatų ir kitų kūrinių fortepijonui, chorų.

## Šaltiniai
Kaštaunaliai

**Kaštaunaliai** – kaimas Šilalės rajono savivaldybėje, 3 km į pietvakarius nuo Laukuvos. Treigių seniūnaitijos centras.

## Gyventojai

## Šaltiniai